rbi
రెండువారాల్లోపు లిఖితపూర్వకంగా ఇవ్వండి
ప్రజాపద్దుల కమిటీ ఆర్‌బిఐకి హుకుం న్యూఢిల్లీ, జనవరి 22: పెద్దనోట్ల రద్దుకు సంబంధించి రిజర్వుబ్యాంకు ఇచ్చిన వివరణలు సంతృప్తికరంగా లేకపోవడం తో ప్రజాపద్దులకమిటీ లిఖితపూర్వకంగా వివరణ ఇవ్వాలని ఆర్‌బిఐ గవర్నర్‌ ఉర్జిత్‌ పటేల్‌ను కోరింది. రెండువారాల్లోపు ఈ వివరణలు అందాలని ఆదేశిం చింది. పటేల్‌తోపాటు డిఫ్యూటీ గవర్నర్‌ ఆర్‌.గాంధీ ఇతర సీనియర్‌ అధికారులు పిఎసి ముందు మౌఖిక వివరణలు ఇచ్చారు. మానిటరీ పాలసీ సమీక్ష వివ రాలను కూడా ఇచ్చారు. నోట్లరద్దుకు ఎవరు చొరవ చూపించారన్న అంశాలపై పటేల్‌ వివరణ ఇవ్వ లేదు. అంతేకాకుండా ఎంతమేర నగదు బ్యాంకు లకు వచ్చిందని, ఎప్పటిలోగా నగదు సమస్య తీరు తుందన్న ప్రశ్నలకు ఆర్‌బిఐ గవర్నర్‌ సమాధానాలు సంతృప్తికరంగాలేవని పిఎసి అభిప్రాయపడింది. నాలుగు గంటలపాటు సాగిన సమావేశంలో ప్రతి పక్ష సభ్యులు పటేల్‌ను ప్రశ్నలతో ముంచెత్తారు. నోట్లరద్దు కారణంగా వందమంది ప్రాణాలు కోల్పోయారని సభ్యులు విమర్శించారు. పటేల్‌ వీట న్నింటిపైనా వివరణ ఇస్తూ కొన్ని సమస్యలున్నా యని సత్వరమే అధిగమించగలమని చెప్పారు. ఆన్‌లైన్‌ పేమెంట్‌ సంస్థలతో తరచూ సంప్రదిం పులు జరుపుతూనే లావాదేవీలఖర్చు తగ్గించేందుకు కృషిచేస్తున్నట్లు వివరించారు. సహకార బ్యాంకు ల్లోని డిపాజిట్లు ఒక్కసారిగా ఆరురెట్లు ఎలా పెరిగా యని నోట్లరద్దు తర్వాతనే ఇదంతా జరిగింది కాదా అని ప్రశ్నించారు. ఆర్థికశాఖ కార్యదర్శి అశోక్‌ లావాసా, ఆర్థిక వ్యవహారాల కార్యదర్శి శక్తికాంత దాస్‌, రెవెన్యూ కార్యదర్ఖిశ హస్‌ముఖ్‌ అథియా ఆర్థికసేవల కార్యదర్శి అంజూలే చిబ్‌ దుగ్గల్‌లను వచ్చేనెల 20వ తేదీ హాజరుకావాలని కోరారు. 72రోజులతర్వాత ఆర్‌బిఐ నోట్లరద్దుపై లిఖితపూర్వక సమాధానాలు కావాలని పిఎసి కోరింది. నోట్లరద్దువల్ల ఎంత మొత్తం వచ్చిందన్న అంశాలపై సరైన వివరణ లేకపోవడమే ఇందుకు కీలకంగా భావిస్తున్నారు. అంతకుముందు పార్లమెంటరీ స్థాయీ సంఘం ముందు ఇచ్చిన వివరణలో 9.2 లక్షలకోట్లు ఆర్థిక వ్యవస్థలోనికి ప్రవేశపెట్టామని నేపాల్‌తో జరిగిన ఒప్పందం మేరకు ఎన్‌ఆర్‌ డిపాజిట్లు పాతనోట్లు కూడా స్వీకరిస్తున్నట్లు తెలిపారు. బోర్డు సమావేశానికి పటేల్‌తోపాటు ఇద్దరు డిఫ్యూటీ గవర్నర్లు ఎస్‌ఎస్‌ ముంద్రా, ఆర్‌ గాంధీలతో పాటు ఐదుగురు డైరెక్టర్లు నచికేత్‌మోర్‌, భరత్‌ ఎన్‌ దోషి, సుధీర్‌ మన్‌ కడ్‌, శక్తికాంతదాస్‌, అంజులే చిబ్‌ దుగ్గల్‌ తది తరులు హాజరయ్యారు. బోర్డు సమావేశంలో నోట్లరద్దు ప్రస్తావనకు వచ్చిందా అన్నప్రశ్నపై కూడా ఆర్‌బిఐ వివరణ ఇవ్వాల్సి ఉంది. సమావేశం ప్రారంభంలోనే పిఎసి ఛైర్మన్‌ కెవిథామస్‌ నోట్లరద్దుపై చేసిన క్లుప్తప్రసంగంపై బిజెపిసభ్యులు నిరసన పలికారు. భూపేందర్‌ యాదవ్‌, కిరిత్‌ సోమయ్య, నిషికాంత్‌ దూబేలు కెవిథామస్‌ వ్యాఖ్యలకు అభ్యంతరం తెలిపారు.